**RAZDJEL: 109 MINISTARSTVO PRAVOSUĐA I UPRAVE REPUBLIKE HRVATSKE**

**GLAVA: 10945 DRŽAVNOODVJETNIČKO VIJEĆE**

**RKP: 47287**

**OIB: 45840051274**

**AKTIVNOST: 858001 DRŽAVNOODVJETNIČKO VIJEĆE**

**OBRAZLOŽENJE POSEBNOG DIJELA FINANCIJSKOG PLANA DRŽAVNOODVJETNIČKOG VIJEĆA ZA RAZOBLJE OD 2023. DO 2025. GODINE**

**RASHODI ZA ZAPOSLENE**

**PLAĆE I DOPRINOSI NA PLAĆE**

Planirana sredstva za rashode za plaće, prekovremene sate i doprinose na plaće u 2023. godini iznose 114.805,00 eura, u 2024. godini iznose 116.398,00 eura i u 2025. godini iznose 118.123,00 eura, a odnose se na četiri zaposlena službenika na dan 31. kolovoza 2022., uvećana za planirano zapošljavanje još jednog službenika sukladno Nacionalnom planu oporavka i otpornosti i uvećanju 0,05 % za svaku navršenu godinu radnog staža.. Državnoodvjetničko vijeće u obvezi je za potrebe provjere imovinskih kartica zaposliti još jednog službenika.

**OSTALI RASHODI ZA ZAPOSLENE (PRAVA PREMA KOLEKTIVNOM UGOVORU)**

U 2023. godini planirana su sredstva u iznosu od 4.380,00 eura, u 2024. godini 5.043,00 eura i u 2025. godini 5.309,00 eura za ostale rashode za zaposlene (regres, božićnice, dar za djecu, jubilarne nagrade i pomoći) na temelju broja gore navedenih službenika.

**RASHODI ZA NAKNADE ZA PRIJEVOZ, ZA RAD NA TERENU I ODVOJENI ŽIVOT**

Planirana sredstva za rashode za naknade za prijevoz, za rad na terenu i odvojeni život za 2023. godinu iznose 4.247,00 eura, u 2024. godini iznose 4.645,00 eura i u 2025. godini iznose 4.911,00 eura, a odnose se na broj navedenih službenika koji ostvaruju to pravo sukladno Kolektivnom ugovoru.

**MATERIJALNI RASHODI**

Materijalni rashodi u 2023. godini planirani su u iznosu od 146.525,00 eura, u 2024. godini u iznosu od 152.101,00 eura i u 2025. godini u iznosu od 168.560 eura.

Prijedlog povećanja materijalni rashoda u odnosu na prethodne projekcije i zadane limite, najviše se odnosi na rashode za usluge telefona, pošte i prijevoza, usluge promidžbe i informiranja i naknade za rad članova Državnoodvjetničkog vijeća. Do povećanja navedenih rashoda došlo je i zbog rasta cijena.

Zbog veće fluktuacije kadra u posljednje dvije godine došlo je do većeg broja objava oglasa što je prouzrokovalo i potrebu povećanja proračuna u tome dijelu.

Poštanske usluge i telekomunikacijske usluge temelje se na pojedinačnim ugovorima javne nabave zaključenim temeljem Okvirnih sporazuma Središnjeg državnog ureda za javnu nabavu.

U 2023. godini očekuje se konstituiranje novog saziva članova Državnoodvjetničkog vijeća pa s obzirom da u trenutku planiranja financijskog plana nisu poznati podaci iz kojeg dijela Hrvatske će isti dolaziti i koliki će biti njihovi putni troškovi, predloženo je opravdano povećanje i u ovom dijelu proračuna.

**TEKUĆE ODRŽAVANJE**

Rashodi za tekuće i investicijsko održavanje u 2023. godini iznose 929,00 eura, u 2024. godini iznose 1.195,00 eura i u 2025. godini iznose 1.327,00 eura.

Planirani rashodi odnose se na popravke kopirnog uređaja, računala i pisača i druge usluge održavanja.

**RASHODI ZA NABAVU NEFINANCIJSKE IMOVINE**

Rashodi za nabavu nefinancijske imovine za 2023. godinu iznose 1.328,00 eura, u 2024. godini iznose 1.326,00 eura i u 2025. godini iznose 1.723,00 eura. Za navedene rashode, planira se nabava uredske opreme i namještaja.